**Phu quocinkoira** (*Chó Phú Quốc*) on vietnamilainen koirarotu.

Ulkonäkö
--------

Paikallisten asiantuntijoiden mukaan erinomaisella rodunedustajalla tulisi olla seitsemän ominaisuutta: tumma kuono, tummia pilkkuja kielessä, tumma nuolenmuotoinen ridge, tummat kynnet, kolmiomainen hännäntyvi, musta hännänkärki ja punertava karvapeite. Viimeaikaisten tutkimusten mukaan Phú Quốcin saaren koirat täyttävät nämä kriteerit paremmin kuin Indokiinan mantereen yksilöt (thai ridgebackit), ja erään asiantuntijan mukaan saaren populaatio onkin puhtaampi ja laadukkaampi kuin thaimaalainen populaatio. Phu quocinkoira on kookkaampi, tummakuonoisempi, syvärintaisempi ja hieman pitkäkarvaisempi kuin thai ridgeback, ja sillä on tätä sapelinmuotoisempi häntä.

Rodulla on pieni pää, pitkä niska*lähde?*, melko pitkä kuono ja ohuet, pitkät*lähde?* korvat. Raajat ovat suorat ja käpälissä on "räpylät", minkä ansiosta phu quocinkoira pystyy uimaan ja juoksemaan erittäin hyvin. Phú Quốcin saaren vanhojen ihmisten mukaan koiralla oli perinteisesti neljä pääväriä: laikullinen, musta, keltainen/kerma ja raidallinen (brindle); joka tapauksessa nyt väreistä on tullut vaihtelevampia. Aikuinen uros painaa n. 20–25 kg.

Aidon phu quocinkoiran tärkein tuntomerkki on sen selässä kasvava harjanne, joka on muuta karvapeitettä pidempi ja tiheämpi. Koiran ollessa valpas, innostunut tai jahdatessa saalista ridge nousee pystyyn, saaden koiran näyttämään rohkealta ja vahvalta*lähde?*. Siinä missä thaimaalaisella rodulla tunnetaan 8 eri ridge-variaatiota, on tällä rodulla niitä Mario Cantonin mukaan vain yksi, "nuolikuvio".

Nykyisin on melko vaikeaa löytää alkuperäisiä phu quocinkoiria, koska ne ovat risteytyneet muiden rotujen kanssa.*lähde?*

* keltainenkeltainen
* mustamusta

* Ridgevariaatiot: nuotti, miekka, satula, puolisatulaRidgevariaatiot: nuotti, miekka, satula, puolisatula

Luonne ja käyttäytyminen
------------------------

Leikkiviä phu quocinkoiria.
Joidenkin koira-asiantuntijoiden mukaan phu quocinkoira on monia muita koiria älykkäämpi. Se on kuuluisa metsästyskoirana ja talonvahtina, ystävyydestään ja uskollisuudestaan omistajaansa kohtaan sekä pelottomuudestaan kilpailijoitaan kohtaan.*lähde?* Se suhtautuu vieraisiin melko ystävällisesti. Se on hyvä uimaan ja juoksemaan ja kykenee metsästämään korkeillakin alueilla.

Moni phu quocinkoirista vaeltelee itsenäisesti ja etsii itse itselleen ruokaa: ne ovat erityisesti oppineet pyydystämään rapuja rannoilta, kuin myös kaivamaan maasta pienriistaa. Niiden sanotaan kuitenkin syövän lähes mitä tahansa. Rotu on thai ridgebackiä äänekkäämpi.

Alkuperä
--------

"Phu quocinvinttikoira" vuodelta 1915.
Phu quocinkoira on kotoisin Phú Quốcin saarelta Etelä-Vietnamin Kiên Giangin maakunnasta. Se on erittäin läheistä sukua naapurimaan thai ridgebackille, ja joidenkin asiantuntijoiden mukaan se olisi tämän kanssa identtinen rotu - toisten mielestä taas se on säilynyt puhtaampana ja lähempänä alkuperäismuotoaan, koska se elänyt kotisaarellaan eristyneempänä kuin thaimaalainen sukulaisensa. Nämä kaksi paikallismuunnosta ovatkin aikojen saatossa eriytyneet niin paljon, että niitä voi nykyisin pitää kahtena eri rotuna.

Vietnamin sodan aikana Phu Quocista tehtiin sotavankien leiri ja suuri osa paikallisista koirista syötiin. Riittävän moni kuitenkin selviytyi, jotta rotu onnistuttiin säilyttämään. Mekongin deltalla sijaitseva Vuong Trung Son -niminen yritys on aloittanut järjestelmällisen jalostuksen suojellakseen phu quocinkoiraa, ja sen kantakoirina oli 44 saarelta löydettyä rodunedustajaa. Se pitää tarkkaa rekisteriä jokaisesta yksilöstä ja pyrkii estämään niiden risteytymisen muihin rotuihin. Myös herra Pham Diem Binhin johtama koulutuskeskus on omistautunut rodun suojeluun ja säilyttämiseen. Hänen mukaansa keskus on myynyt noin 50 puhdasrotuista yksilöä, joista vuoden 2004 loppuun mennessä tusinallinen oli viety Ranskaan. Tällä hetkellä keskuksessa asuu noin 500 yksilöä.

Vuong Trung Son -yrityksen johtajan Le Hoang Tamin mukaan phu quocinkoira on yksi maailman kolmesta ridge-selkäisestä koirarodusta, thai ridgebackin ja afrikkalaisen rhodesiankoiran lisäksi.*lähde?* Jotkin asiantuntijat uskovatkin, että kaikki ridge-selkäiset rodut polveutuvat yhteisestä esi-isästä, joka on sekä Aasiassa että Afrikassa tavattu paariakoira (tai alkukantainen koira). Tätä teoriaa pidetään nykyisin täysin uskottavana - sisällyttäen myös africaniksen ja kombain rotuihin joilla olisi tämä yhteinen kantarotu tunnetumpien ridgebackien kanssa. Myös historialliset faktat tukevat teoriaa: Phu Quocista on käyty kauppaa muuhun maailmaan meriteitse, minkä seurauksena myös koiria on siirtynyt Vietnamin, Thaimaan, Intian ja jopa Etelä-Afrikan välillä.

Phu quocinkoira on lisätty Larousse Dictionaryyn, ja se on myös esiintynyt kansainvälisillä koirasivustoilla ja herättänyt huomiota länsimaissa. Phú Quốcin saarella on käynyt matkailijoita etsimässä koiria ja tukemassa saaren neljää jalostusleiriä, joissa nykyisin kasvatetaan noin 600 koiraa.*lähde?*

Lähteet
-------

1. 1 2 3 4 5 6 7 8 9 10 11 12 13 14 15 16  Morris, Desmond. *Dogs - The Ultimate Dictionary of Over 1000 Dog Breeds*, s. 633. Trafalgar Square, 2008: North Pomfret, Vermont.
2. 1 2 3 4 5 6 7 8 9 10 11 12 13 14 15 16 17 18 19  Canton, Mario. *Levrieri e segugi primitivi*, s. 295-298. Antonio Crepaldi Editore, 2012: Porto Viro, Italia.

Katso myös
----------

* Thai ridgeback
* Taiwan dog
* Rhodesiankoira

Aiheesta muualla
----------------

* Phu quoc dog, (Arkistoitu – Internet Archive) Vietnam-culture.com (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Phu Quoc Ridgeback Dog